Tobie werk vir 'n raadgewende ingenieursfirma en spesialiseer op waterbesparings maatreëls. Sy praatjie handel oor projekte in regeringsgeboue in die Wes-Kaap deur die onttrekking en suiwering van grondwater vir gebruik in toilette en wasgeriewe. In die praatjie demonstreer hy ook verskeie metodes wat in wonings aangewend kan word om water te bespaar en afhanklikheid van munisipale bronne te verminder.
Dr Marié Heese gee 'n baie interessante praatjie oor oorlogskuns en hoe dit oor die jare en steeds uitgebeeld word in verskeie beeldende kunsvorms. Die praatjie het spesifiek verwys na John Meyer se reeks van 15 skilderye oor die Anglo Boereoorloog, "Verlore in Stof", en sy ontleed elke skildery in die lig van die historiese uitbeelding van oorlogskuns.